VENDIM
Nr. 32, datë 28.2.2022

MBI FILLIMIN E PROCEDURËS PËR LICENCIMIN E SHOQËRISË “M.C INERTE LUMZI” SHPK NË VEPRIMTARINË E TREGTIMIT TË ENERGJISË ELEKTRIKE

Në mbështetje të neneve 16 dhe 37, pika 2, germa “d”, të ligjit nr. 43/2015, “Për sektorin e energjisë elektrike”, të ndryshuar; të nenit 4, pika 1, germa “e”, nenit 5, pika 1, germa “e”, nenit 10, pikat 1 dhe 3, të “Rregullores për procedurat dhe afatet për dhënien, modifikimin, transferimin, rinovimin ose heqjen e licencave në sektorin e energjisë elektrike”, të miratuar me vendimin e Bordit të Entit Rregullator të Energjisë (ERE) nr. 109, datë 29.6.2016, të ndryshuar; si dhe të nenit 15 dhe nenit 19, pika 1, germa “a”, të “Rregullores për organizimin, funksionimin dhe procedurat e ERE-s”, miratuar me vendimin e Bordit të ERE-s nr. 96, datë 17.6.2016; Bordi i ERE-s, në mbledhjen e tij të datës 28.2.2022, mbasi shqyrtoi relacionin me nr. 263 prot., datë 14.2.2022, të përgatitur nga Drejtoria e Licencimit, Autorizimeve dhe Mbikëqyrjes, “Mbi fillimin e procedurës për licencimin e shoqërisë ‘M.C Inerte Lumzi’ sh.p.k. në veprimtarinë e tregtimit të energjisë elektrike”, 
konstatoi se: 
- Me shkresën e protokolluar në ERE me nr. 120/1 prot., datë 3.2.2022, shoqëria “M.C Inerte Lumzi” sh.p.k. ka paraqitur kërkesën për licencim në veprimtarinë e tregtimit të energjisë elektrike.
- Shoqëria ka kryer pagesën e aplikimit për t’u pajisur me licencë për veprimtarinë e tregtimit të energjisë elektrike nga ERE, në zbatim të aneksit A, të “Rregullores për procedurat dhe afatet për dhënien, modifikimin, transferimin, rinovimin ose heqjen e licencave në sektorin e energjisë elektrike”, miratuar me vendimin e Bordit të ERE-s nr. 109, datë 29.6.2016, të ndryshuar.
- Më herët, me vendimin e Bordit të ERE-s nr. 6, datë 17.1.2022, u vendos mosfillimi i procedurës për rinovimin e licencës në veprimtarinë e tregtimit të energjisë elektrike, për shkak se ky aplikim ishte paraqitur jashtë afatit të përcaktuar në nenin 16, pika 1, të “Rregullores për procedurat dhe afatet për dhënien, modifikimin, transferimin, rinovimin ose heqjen e licencave në sektorin e energjisë elektrike”, miratuar me vendimin e Bordit të ERE-s nr. 109, datë 29.6.2016, të ndryshuar.
- ERE njoftoi shoqërinë për këtë vendimmarrje me shkresën nr. 20 prot., datë 21.1.2022, duke i sjellë në vëmendje zbatimin e nenit 10, pika 7, të “Rregullores për procedurat dhe afatet për dhënien, modifikimin, transferimin, rinovimin ose heqjen e licencave në sektorin e energjisë elektrike”, të ndryshuar, dhe në rast se shoqëria do të paraqiste një aplikim të ri, tashmë për licencim, brenda 1 (një) muaji nga marrja e vendimit të Bordit nr. 6/2022, dokumentacioni i paraqitur nga ajo për qëllime të rinovimit të licencës do të konsiderohej i vlefshëm edhe për licencimin në veprimtarinë e tregtimit të energjisë elektrike.
- Nga shqyrtimi që iu bë dokumentacionit të depozituar në ERE nga shoqëria “M.C Inerte Lumzi” sh.p.k. referuar shkresës së protokolluar në ERE me nr. 120/1 prot., datë 3.2.2022, rezulton se shoqëria ka plotësuar pjesërisht kërkesat e “Rregullores për procedurat dhe afatet për dhënien, modifikimi, transferimin, rinovimin ose heqjen e licencave në sektorin e energjisë elektrike”, të miratuar me vendimin e Bordit të ERE-s nr. 109, datë 29.6.2016, të ndryshuar, si më poshtë:
- dokumentacioni dhe pagesa e kryer më herët, për rinovimin e licencës, është konsideruar e vlefshme duke qenë se aplikimi i ri është paraqitur brenda afatit 1-mujor nga marrja e vendimit nr. 6, datë 17.1.2022;
- formati dhe dokumentacioni për aplikim, neni 9, pika 1, germat: “a”, “b” dhe “c”, plotësuar;
- dokumentacioni juridik, administrativ dhe pronësor, neni 9, pika 2, germa “c”, plotësuar;
- dokumentacioni financiar dhe fiskal, neni 9, pika 3, germa “d”, plotësuar;
- dokumentacioni teknik për veprimtarinë e tregtimit të energjisë elektrike, neni 9, pika 4.8, germa “a”, plotësuar;
- Dokumentacioni i plotësuar pjesërisht apo i munguar ka të bëjë me:
- dokumentacionin juridik, administrativ dhe pronësor, neni 9, pika 2:
- germat: “a”/“b” (akti i themelimit/statuti), shoqëria duhet të depozitojë në ERE aktin e themelimit dhe statutin e saj, në format origjinal ose kopje të njësuar me origjinalin dhe duhet të sjellë informacion të dokumentuar për numrin e administratorëve të saj dhe detyrat/kompetencat e secilit prej tyre;
- germa “d” (vërtetim që shoqëria dhe drejtuesit kryesorë të saj në rastin e personave juridikë, nuk janë të përfshirë në një proces penal të filluar nga organet e drejtësisë (vërtetim nga prokuroria dhe gjykata)), shoqëria duhet të depozitojë në ERE vërtetimet e prokurorisë dhe gjykatës, për administratorët, vetë shoqërinë dhe përfaqësuesin ligjor vendndodhjet ku shoqëria ka seli dhe ushtron aktivitetin e saj;
- germa “e” (struktura e ndërtimit dhe funksionimit administrativ të shoqërisë, sipas pozicioneve dhe profileve përkatëse), shoqëria duhet të japë informacion se cila strukturë/pozicion në organigramën e saj merret me veprimtarinë e tregtimit të energjisë elektrike. Po ashtu, shoqëria duhet të sqarojë pse në strukturë dhe në formatin e aplikimit ka përfshirë vetëm një administrator, ndërkohë që nga ekstrakti historik i depozituar nga vetë shoqëria, rezulton se janë dy administratorë, si dhe të japë informacion mbi kompetencat e secilit;
- Dokumentacioni financiar dhe fiskal, neni 9, pika 3:
- germa “a” (vërtetim për shlyerjen e tatim-taksave dhe detyrimeve ndaj Institucionit të Sigurimeve Shoqërore (për shoqëritë e sapokrijuara vërtetim që nuk ka detyrime)). Shoqëria duhet të depozitojë në ERE vërtetimin për shlyerjen e detyrimeve ndaj Institutit të Sigurimeve Shoqërore;
[bookmark: _GoBack]- germa “b” (paraqitje bilanci financiar të tri viteve të fundit/ose të kohës së ekzistencës së shoqërisë (për shoqëritë me ortakë shoqëri të tjera, paraqitja e bilancit të këtyre të fundit)), shoqëria duhet të depozitojë në ERE në formatin origjinal apo fotokopje të njësuar me origjinalin pasqyrat financiare të tri viteve të ortakut, shoqëria “Rafaelo 2002” sh.p.k., pasi janë depozituar fotokopje. Gjithashtu duhet të përcillen të audituara dhe në format origjinal apo kopje të njësuar me origjinalin pasqyrat financiare të shoqërisë “M.C Inerte” sh.p.k. dhe “M.C Inerte Lumzi” sh.p.k.;
- germa “c” (dokumente që vërtetojnë aftësinë dhe/ose mbështetjen financiare të aplikuesit, ku shprehen qartë vlerat monetare për financimin dhe struktura e financimit (financim i vetë aplikuesit, kredi bankare, donacion, të tjera, etj.)), shoqëria duhet të depozitojë në ERE dokumentet sipas kërkesave të kësaj pike të rregullores;
- Dokumentacioni teknik për veprimtarinë tregtimit të energjisë elektrike, neni 9, pika 4.8:
- germa “b” (kapitali financiar (i shprehur në vlera monetare) i parashikuar për ushtrimin e kësaj veprimtarie, i shoqëruar me vërtetim nga banka apo institucione të tjera financiare të njohura me ligj), shoqëria duhet të depozitojë në ERE dokumentacion vërtetues të disponimit nga ajo të shumës që ka deklaruar se do ta vendosë në dispozicion të ushtrimit të aktivitetit të tregtimit të energjisë elektrike, ose të informojë ERE-n nëse veprimtaria do të mbështetet nga ortakët e saj;
- germa “c” (lista e kontratave të mëparshme, nëse ka pasur), shoqëria duhet të depozitojë në ERE informacionin përkatës në lidhje me sa kërkon kjo pikë e rregullores.
Për gjithë sa më sipër, Bordi i ERE-s

VENDOSI:

1. Të fillojë procedurën për licencimin e shoqërisë “M.C Inerte Lumzi” sh.p.k. në veprimtarinë e tregtimit të energjisë elektrike, për një afat 5-vjeçar.
2. Drejtoria e Licencimit, Autorizimeve dhe Mbikëqyrjes të njoftojë shoqërinë për vendimin e Bordit të ERE-s.
Ky vendim hyn në fuqi menjëherë.
Çdo palë e përfshirë në këtë procedurë mund t’i kërkojë ERE-s, brenda 7 ditëve kalendarike nga data e marrjes së vendimit, rishikimin e vendimit të Bordit në rast se ka siguruar prova të reja që mund ta çojnë Bordin në marrjen e një vendimi të ndryshëm nga i mëparshmi apo për gabime materiale të konstatuara. 
Për këtë vendim mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare.
Ky vendim botohet në Fletoren Zyrtare.

